Document ID: 32008R0212

KOMISIJAS REGULA (EK) Nr. 212/2008
(2008. gada 7. marts),
ar ko groza I pielikumu Eiropas Parlamenta un Padomes Regulai (EK) Nr. 138/2004 par ekonomikas pārskatiem Kopienas lauksaimniecībā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 5. decembra Regulu (EK) Nr. 138/2004 par ekonomikas pārskatiem Kopienas lauksaimniecībā (1), un jo īpaši tās 2. panta 2. punktu,
tā kā:
(1)
Saimniecisko darbību pārskatīto statistisko klasifikāciju, ko sauc par NACE 2. redakciju (turpmāk - NACE 2. red.), pieņēma ar Eiropas Parlamenta un Padomes 2006. gada 20. decembra Regulu (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (2).
(2)
Jāpieņem pasākumi, kas vajadzīgi minētās regulas īstenošanai, lai NACE 2. red. varētu izmantot dažādās statistikas jomās.
(3)
Regulas (EK) Nr. 138/2004 I pielikumā ir izklāstīta metodika ekonomikas pārskatiem Kopienas lauksaimniecībā (lauksaimniecības ekonomiskie konti; LEK). Pēc tam, kad pieņemta pārskatītā saimniecisko darbību klasifikācija, jāatjaunina LEK metodika un jāaizstāj atsauces uz NACE 1.1. red.
(4)
Tāpēc ir attiecīgi jāgroza Regula (EK) Nr. 138/2004.
(5)
Šajā regulā paredzētie pasākumi ir saskaņā ar atzinumu, ko sniegusi Lauksaimniecības statistikas pastāvīgā komiteja, kas izveidota ar Lēmumu 72/279/EEK (3),
IR PIEŅĒMUSI ŠO REGULU.
1. pants
Regulas (EK) Nr. 138/2004 I pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2011. gada 1. aprīļa.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 7. martā

Labels: 19
6